google/wiki40b huggingface dataset:
Phil Lynott

Oppvekst

Phil ble født ved Hallam Hospital (som nå heter Sandwell General Hospital) i West Bromwich, Staffordshire, England. Hans mor var irske Philomena «Phyllis» Lynott. Hun fikk Phil med Cecil Parris, som opprinnelig var fra Georgetown i British Guiana. Faren forlot Phyllis bare tre uker etter Phils fødsel, noe som skapte en vanskelig situasjon for den unge kvinnen. Å være alenemor med et farget barn på denne tiden i Irland var ikke enkelt. Phyllis tok strøjobber i England en periode for å brødfø sitt barn. Phil bodde da delvis hjemme hos sin bestemor Sarah i Irland og Moss Side i Manchester før Phyllis etterhvert klarte å etablere seg i Crumlin i Dublin. Phil møtte ikke faren før på slutten av 1970-tallet.

Låtskriveren Lynott

Lynott er kjent for å ha skrevet låter som «The boys are back in town» og «Dancing in the Moonlight». Hans låter var gjerne mer enn det man forbinder med klassisk hardrock og heavy metal. Hans irske bakgrunn og interesse for irsk folkemusikk farget ofte låtene med keltisk-inspirerte motiver og temaer. Gjennom 1970-tallet ble Lynott ofte sammenliknet med Bruce Springsteen, og tekstene hans er også publisert i bokform: A song for while I'm Away (1974) og Philip (1977). Som tekstforfatter var Lynott anerkjent. Like etter hans død proklamerte Bob Dylan at Lynott «was a fucking genius». Spennet i Lynotts låtskriving er stort. Fra metal («Cold Sweat»), til calypso («Jamaican Rum»), via reggae (Solo in Soho) til disco («Together»). Etter Thin Lizzys split i 1983, skrev Lynott en rekke sterke låter ment til et tredje soloalbum. Noen er å finne på Lynotts post-Lizzy band Grand Slams repertoar. Kun to av låtene er kommersielt utgitt. Låten «Military Man» finnes på Gary Moores Run for Cover fra 1985 samt Lynott egen solosingel «Nineteen». Et tjuetalls andre låter rakk ikke Lynott å gjøre noe kommersielt med før han døde.

Bassisten Phil Lynott

Lynott startet sin karriere på midten av 1960-tallet som sanger i Crumlinbandet The Black Eagles. Bandet hadde en kort karriere, og Lynott fikk etter hvert jobben som vokalist i Brush Shiels' irske band Skid Row, der også Gary Moore var stasjonert som gitarist. Lynott fikk problemer med halsen og fikk sparken fra Skid Row, men ikke uten at bassist Shiels hadde gitt ham noen basstimer først. Dermed forsvant Lynott ut på egen hånd, og Thin Lizzy ble født. Lynott spilte både på Rickenbackere og andre basser før han fant det som skulle bli hans varemerke: den sorte Fender Precision, bassen med speil-plekterbrett. Lynott var kjent for å kunne drive kompet alene sammen med trommene. Dette med fravær av et annet akkordinstrument, som for eksempel gitar eller keyboard, mens begge gitaristene spilte to-stemte melodilinjer. Dette konseptet er senere adoptert av blant andre Iron Maiden, Judas Priest og Metallica. Lynotts største inspirasjonskilde sies å være gitarlegenden Jimi Hendrix.

Tragedien

Phil Lynott ble akutt syk ved juletider i 1985 og døde kort tid etter på nyåret 1986. Grunnen var organsvikt etter årevis med alkohol- og narkotikamisbruk. Han ble 36 år gammel. Bestevennen Gary Moore dediserte sin plate Wild Frontier til minne om Phil Lynott.
Det Norske Nitridaktieselskap

Det Norske Nitridaktieselskap var et multinasjonalt industriselskap innen aluminiumsindustrien. Selskapet ble etablert i 1912 med fransk og norsk kapital. De viktigste initiativtakere var nordmannen Sam Eyde og franskmannen Adrien Badin. Selskapet hadde fabrikker på Eydehavn ved Arendal og i Tyssedal ved Odda. Fabrikkene ble nedlagt etter mer enn 60 års drift, først Eydehavn i 1975, deretter Tyssedal ca. 10 år seinere.

Nitriden på Eydehavn

Selskapets fabrikk på Eydehavn gikk under navnet Nitriden, og dette var den andre store fabrikken som ble anlagt på stedet, noen år etter Arendal Smelteverk. Stedet Eydehavn var anlagt som industristed med tanke på å utnytte elektrisk kraft fra fossefallene i Nidelva. En god havn og tilstrekkelige arealer var de andre lokaliseringsfaktorene. Arendals Fossekompani var kraftleverandør til begge industriselskapene på Eydehavn. Både Nitriden og Smelteverket var resultat av Sam Eydes samarbeid med utenlandske interesser med kapital og teknisk kompetanse. 
I 1912 startet anleggsarbeidene ved Nitridens fabrikk på Staksnes, og i mai 1914 sto 40 ovner klare til bruk, og stedet hadde nå fått navnet Eydehavn. 
I 1916 var Nitriden den største aluminiumsbedriften i landet med årsproduksjon på 5500 tonn.

DNN Aluminium i Tyssedal

Selskapet ønsket å øke produksjonen av aluminium fordi det var stor etterspørsel. I Odda hadde man avsluttet et mislykket forsøk med jernverksdrift. Det var overskudd på elektrisk kraft; eieren av Tyssefaldene, Ragnvald Blakstad, sto uten kjøpere. Han tok opp forhandlinger med DNN og i 1916 startet planlegging av et aluminiumsverk i Tyssedal. Allerede i desember 1916 startet produksjonen. Tyssedal hadde som Eydehavn en god isfri havn.

Hovedkontor i Oslo

DNN hadde sitt hovedkontor med administrerende direktør plassert i Oslo. 
Den franske aluminiumsgiganten Pechiney sikret seg snart 90 % av aksjene i selskapet. I 1923 inngikk de avtale med selskaper i USA og England der hver skulle ha 1/3 av aksjene i DNN. De inngikk også avtaler om innkjøp av råstoff og salg på markedet. DNN var nå blitt et ledende firma innen aluminium. 
I 1926 ble det produsert 14 000 tonn. 
Under 2. verdenskrig måtte også DNN produsere under okkupasjonsmaktens betingeleser. 
I årene etter 2.verdenskrig ble det bygd nye store aluminiumsfarbikker i Norge, bl.a. i Årdal i Sogn og Fjordane. Denne ene nye fabrikken kunne produserte mer enn DNNs to fabrikker til sammen.
Animal Planet

Animal Planet er en kanal som distribueres via satellitt og kabel-tv. Animal Planet eies 80% av amerikanske Discovery Communications, Inc, og 20% av BBC Worldwide. Kanalen er for å fremheve forholdet mellom mennesker og dyr. Kanalen gikk på lufta for første gang 1. januar 1997. Kanalen er tilgjengelig i USA, og over 70 land i verden. Norge er blant de landene som sender Animal Planet med teksting på eget språk. Land-baserte versjoner har blitt opprettet i Canada, India og andre land.
Michel Corrette

Liv

Correttes far, Gaspard Corrette, var komponist og organist. Michel var organist ved jesuittenes Grand Collège i Paris fra 1758 til de ble fordrevet i 1762. I 1780 ble han utnevnt til organist hos hertugen av Angoulême. Corrette komponerte balletter og divertissements for komediene Arlequin, Armide, le Jugement de Midas, les Âges, Nina og Persée, dessuten en rekke concerti for orgel, sonater, divertissements, concertos, orgelbøker, arier, kanons, kantater, sanger, kontradanser, motetter, sinfonias og kirkemusikk.
Corrette forfattet nesten tjue metodeverk for ulike instrumenter, eksempelvis harpe, tverrfløyte, cello, fagott, mandolin, cembalo og dreielire.
Som Corvettes viktigste læreverk regnes i dag École d'Orphée for fiolin fra 1738. I dette verket sammenligner han den italienske og franske stilen, og gir dermed viktige anvisninger for tidens spilleteknikk. L'Art de se perfectionner sur le violon fra 1782 kan sees som fortsettelse av École d'Orphée. For sangere publiserte han læreverket Le Parfait Maître à chanter.
Brachyelosoma

Utbredelse

Slekten er kjent fra Filippinene (Mindanao).
Hedwigiella

Utseende

Bittesmå (2-3 millimeter), brede, blanke, mørke praktbiller. Oversiden er fint og spredt punktert, delvi kledt med lyse skjell.

Levevis

Disse små praktbillene minerer i blader.

Utbredelse

Slekten er utbredt i Amerika.
Nouméa

Navn

Ved grunnleggelsen ble byen kalt Port-de-France, men navnet ble i 1866 endret til Nouméa for å unngå forveksling med Fort-de-France på Martinique. Navnet Nouméa skal være en forfransking av det kanakiske Numea, med uviss betydning.

Demografi

Byen har vokst ut over sine kommunegrenser og byregionen Stor-Nouméa omfatter i tillegg kommunene Mont-Dore, Dumbéa og Païta. To av tre innbyggere på Ny-Caledonia bor i Stor-Nouméa.

Utdanning og kultur

Université de la Nouvelle-Calédonie ligger i Nouméa. Blant kulturinstitusjonene er Centre culturel Tjibaou og Musée de Nouvelle-Calédonie.

Samferdsel

Nouméa betjenes av La Tontouta–Nouméa internasjonale lufthavn og av Magenta lufthavn for innenrikstrafikk.

Idrett

Fotballaget AS Magenta har sin hjemmearena på Stade Numa-Daly i bydelen Magenta.
Fortjenstordenen (Pakistan)

Fortjenstordenen (urdu: Nishan-i-Khidmat) er en pakistansk orden. Den ble innstiftet 19. mars 1957 til belønning av sivile fortjenester av Pakistan. Den rangerer som den sjette og siste av Pakistans ordener.

Insignier

Ordenstegnene for Fortjenstordenen er endret en rekke ganger. Siden 1986 består ordenstegnet av en sølvstjerne med ni større tagger, som hver er en samling av fem mindre stråler. Stjernen har seks stråler i grønn emalje og tre i svart. Midtmedaljongen består av en laurbærkrans der ordensgraden er innskrevet. Ordensstjernen er en større utgave av ordenstegnet, men har i tillegg halvmåne og stjerne mellom de emaljerte strålene. Ordensbåndet er svart, hvitt og svart, med en smalere grønn stripe i midten.

Tildeling

Fortjenstordenen tildeles i hovedsak sivile til belønning av innsats for staten Pakistan. Også utlendinger kan tildeles ordenen. Innehavere av Fortjenstordenen har rett til å sette initialer tilsvarende graden de er utnevnt til bak sitt etternavn

Norske innehavere

Khalid Salimi ble i 2005 utnevnt til Fortjenstordenens tredje klasse, Sitara-e-Khidmat.
Salemkirken Lørenskog

Salemkirken Lørenskog er en kristen frikirkelig menighet på Lørenskog, tilsluttet den norske pinsebevegelsen. Salemkirken Lørenskog ble stiftet 1949. 
Menigheten har 147 medlemmer, medregnet tilhørige, det vil si barn av døpte medlemmer. 
For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon

Salemkirken Lørenskog er engasjert i misjonsarbeid i Sibir, Ukraina Usbekistan, Israel, Paraguay og Hviterussland, og er utsendermenighet for misjonær Helge Bjørklund.  De støtter IBRA media og K.A.B.A. sitt arbeide.  I 2007 var menighetens misjonsregnskap på 220 700,- kr.
Hellerupgård

Hellerupgård var et landsted som lå ved Hellerupgårdsvej 20 i Hellerup nord for København, i det nåværende Gentofte kommune. Bygningen var oppført for konferensråd Erich Erichsen ved den franske arkitekten Joseph-Jacques Ramée i 1802. I 1904 sto Carl Brummer for et påbygging av en halvsirkulær veranda og en restaurering av huset.
Hellerupgård var oppført i en palladiansk stil med et fremhevet midtparti som ble avsluttet med en trekantsgavl foran.
Hellerupgård rakk ikke å bli fredet og i 1954 ble landstedet revet.
F. Beyer bokhandel

F. Beyer bokhandel var en norsk bokhandel, trykkeri og forlag i Bergen etablert i 1771. Ark Beyer bokhandel, som er bokhandelens navn i dag, er med det den eldste bokhandelen i Norge
Bokhandelen ble etablert av Holger Enevoldsen d.e., og ble overtatt av Frands Dekke Beyer i 1819. Beyer-familien ledet etter dette virksomheten frem til årsskiftet 1940/41. Samtidig som Beyer-familien trådte ut ble forlagsvirksomheten tatt ut av firmaet.
Virksomheten har gjennom tidene holdt til på flere ulike steder i byen, men etter bybrannen i 1916 har butikken hatt lokaler i Strandgaten, først i nummer 2 og senere i nummer 4.
Mot slutten av 1980-tallet ble den grafiske og engros-virksomheten solgt ut av konsernet. I løpet av samme periode ble det opprettet avdelinger i Åsane og Loddefjord, samt at en bokhandel på Nesttun ble overtatt. I 1991 ble bokhandelen kjøpt opp av seks ulike Interbok-eiere, og ble samtidig medlem av Interbok-kjeden. Samarbeidet med Interbok ble avsluttet i 1996 og Beyer ble medlem i Libris.
I forbindelse med bokhandelens 225-årsjubileum ble det gitt ut en jubileumsbok som tar for seg firmaets historie. Boken inneholder også en spesialskrevet Varg Veum-novelle av Gunnar Staalesen, «Dødens signatur», som utspiller seg i butikkens lokaler.
Bokhandelen ble kjøpt av Gyldendal i forbindelse med forlagets oppkjøp av en rekke bokhandlere i Norge. Samtidig som Gyldendal meldte sine butikker ut av Libris i 2001 for å opprette Ark, byttet butikken navn til Ark Beyer.
Jun Naito

Karriere

Jun Naito startet sin profesjonelle karriere i Yokohama Flügels. Han har også spilt for Vissel Kobe.
Colin Calderwood

Spillerkarriere

Han debuterte for Mansfield Town som 17-åring i 1982 og spilte over 100 kamper totalt for klubben før han ble kjøpt av Swindon Town.  Allerede som 21-åring ble han klubbens kaptein og ledet klubben til å bli mestre i fjerde divisjon i 1986.  Han var i klubben i sju sesonger og ledet laget til opprykk til øverste divisjon i 1990 da de vant play-off finalen 1-0 over Sunderland, men Swindon ble degradert pga. ulovlige utbetalinger til spillere.  I 1993 ledet han laget opprykk til Premier League da de slo Leicester City 4-3 i play-off finalen.  Kontrakten hans utløp sommeren 1993 og han gikk da til Tottenham hvor hans tidligere manager Osvaldo Ardiles var manager.
Han spilte fem sesonger i Tottenham og var fast på det skotske landslaget.  Han spilte én sesong i Aston Villa og to korte opphold i Nottingham Forest og Notts County før han la opp da etter et stygt beinbrudd.

Landslagskarriere

Han spilte 36 kamper for Skottland mens han spilte for Tottenham.  Debuten hans var mot Russland og hans eneste mål for landslaget kom i 1995 mot San Marino.  Han var med i troppen til både EM i fotball 1996 og VM i fotball 1998.  Skottland kom ikke videre fra gruppespillet, men han spilte alle tre kampene i begge mesterskap og spilte dermed mot Norge i kampen 16. juni 1998 da det ble 1-1.

Trenerkarriere

Calderwood startet sin managerkarriere som reservelagstrener for Tottenham i 2001. I 2003 ble han manager for Northampton Town og i 2006 for Nottingham Forest, og fra 2009 var han assisterende manager for Newcastle United, under manager Chris Hughton. Calderwood tok alle sine tre tidligere klubber til opprykk.  Han forlot Newcastle i oktober 2010 for å bli manager i Hibernian.  Han fikk sparken i november 2011 etter laget vant bare 12 av 49 kamper.  Han ble gjenforent med Chris Houghton for tredje gang da han ble assistent manager i 
Birmingham City.  Houghton fikk tilbud som manager i Norwich City sommeren 2012 og Calderwood ble med som assistent manager.  De fikk begge sparken 6. april 2014.  Februar 2015 ble han assistent manager i Brighton & Hove Albion nok en gang som assistent til Houghton.

Annet

Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Calderwood ble stemt fram som tidenes beste midtstopper på Swindon Town.
FNs miljøprogram

Miljørapport GEO

Sammen med Verdens meteorologiorganisasjon etablerte FNs miljøprogram Intergovernmental Panel on Climate Change (IPCC) i 1988.
GEO4-rapporten ble presentert i Norge den 25. oktober 2007. Rapporten kommer ut hvert femte år og regnes som det viktigste internasjonale oppslagsverket om miljøspørsmål. Skader på miljøet øker i omfang.
Pyrrhopygopsis

Utseende

Middelsstore (vingespenn ca. 45 millimeter), smalvingede, mørke smygere. Vingene er svartbrune, brunrøde ved roten, kan ha et hvitt tverrbånd og blått metallisk skimmer.
Undersiden er lysbrun eller grønnlig med mørke årer.

Utbredelse

Slekten er en av få representanter for den store gruppen Erionotini i den nye verden, og er utbredt i Mellom- og Sør-Amerika.
Braathens Aviation

Braathens Aviation er et konsern eiet av Per G. Braathen, opprettet i 2007 etter at SAS sluttet å bruke merkenavnet Braathens. Konsernet er registrert i Sverige som Braathens Aviation AB, men deler av konsernet er også registrert i Norge som Braathens Aviation AS. I dag ligger de svenske innenriksflyselskapene Malmö Aviation, Sverigeflyg og Braathens Regional under Braathens' kontroll. 
Braathens Aviation består også av selskapene Braathens Technical (tekniske tjenester), Braathens Training (pilotutdannelse) og Braathens Leasing (flyutleie), samt IT-selskapet Braathens IT Solutions
Telehiv

Telehiv er et fenomen som forekommer i veilegemer, der vann har fått samle seg under topplaget, men høyt nok oppe til at det fryser om vinteren. Frossent vann (is) har omtrent ti prosent større volum enn flytende vann, og har ofte feilaktig vært antatt som årsak til at veien slår buler etter hvert som frosten får virke. Hovedproblemet, viser forskning (Stepen Haber: The mechanics of frost heaving), er fin sand eller leire under veidekket, der en liten iskjerne vil trekke til seg vann fra lagene rundt og etter hvert fryse til en større klump. Stephen Habers forskning viser at en slik ekspansjon kan øke volumenet med så mye som førti prosent. Eventuell asfalt på toppen vil dermed lett kunne sprekke opp. Hulrommene blir mest merkbare når veien er opptint igjen, enten det blir som slaghull eller berg-og-dalbane-effekt.
Telehiv oppstår ofte på eldre veier som er makadamisert ovenpå opprinnelige veier samt veier som ble bygd etter de opprinnelige makadamiseringsprinsippene, som var utviklet i Skottland. En ble etter hvert klar over at tykkelsen på at veilegemet ikke var tilpasset arktiske forhold.
Røssholmen

Historie

1521 nevnes Røssholmen første gang i inntektsregnskap for Bergens Kongsgård. Det nevnes der at det er flere personer som driver på plassen. 1567 hadde Røssholmen 4 oppsittere. Deretter har det mestparten av tiden vært aktivitet på holmen.
Røssholmen kirke vet man ikke så mye om, men tufta etter den vises godt. Man regner med at kirken ble nedlagt mellom 1712 og 1751. De som brukte kirken var trolig de som kom fra Håja, Bjørnøy, Hersøya og Sessøya.
I gamle dager var denne øya en av de største plassen på yttersiden. Her var en fin plass å drive fiske. Mye av den gamle handelen med russene foregikk trolig her ute. 1730 fortelles det at mange fiskere drev fiske der. Når man så tok i bruk seinøtene hadde mange «notabaser» sommerstasjon der ute. Fiskerne hadde sine buer og rorgammer på holmene.
Cirka 1893 bygde firma J. A. Killengreen & Søn, fra Tromsø, fiskesalteri, lanthandel og noe seinere rorbuer på øya. Det var 15-20 båter stasjonert på øya da, og cirka 60 innbyggere i 1900. Røssholmen hadde en bra, men litt trang, havn, og lå jo nært til godt fiskehav. Vannforsyningen ble forbedret og rundt 1930 bygde man en rausmolo ut til «Vedskjæret». Det ble også bygd en bra vei rundt hele været. På øya var det en brygge i 3 etasjer, flere egnerbuer, bolighus med bakeri i kjelleren, trandamperi, fjøs, butikk, «månedskarstua» (hus til dem som hadde sesongarbeid på øya).
Det var en slags telefon på Røssholmen der hver abonnent hadde sitt spesielle ringesignal. Lokalbåten stoppet på signal. Lykta på Røssholmen var en parafinlykt som de som bodde der måtte passe på. Killengren avviklet bedriften i 1918-19. Det bodde folk på Røssholmen helt frem til cirka 1960. 3 januar 1975 raste brygga sammen i en storm.
Robin Hunicke

Tidlig liv og utdanning

Hunicke ble født 15. mars 1937 i Albany i New York. Hun har en bachelorgrad fra University of Chicago og arbeider med å fullføre sin doktorgrad i kunstig intelligens fra Northwestern University.

Electronic Arts

Hunicke startet sitt arbeid hos Electronic Arts med Maxis, hvor hun ble en designer for The Sims 2: Open for Business etter å ha møtt Will Wright. Etter arbeidet med The Sims 2 ble hun sjefsdesigner for MySims og senere produsent for Boom Blox og dets etterfølger Boom Blox: Bash Party.

thatgamecompany

Etter at hun jobbet hos Electronic Arts begynte Hunicke å jobbe hos thatgamecompany som produsent. Hun ble med i utviklingen av studioets tredje prosjekt, Journey, et eventyrspill sluppet ut tidlig i 2012.

Tiny Speck

Etter at Journey ble sluppet ut forlot hun thatgamecompany og ble med Tiny Speck for å utvikle et sosialt MMORPG kalt Glitch.

Funomena

Før Glitch ble sluppet ut, forlot Tiny Speck for å grunnlegge Funomena sammen med, en tidligere kollega hos thatgamecompany. I oktober 2012 annonserte Funomena sitt første prosjekt, å lage et spill som tar data fra en skritteller og gjør noe morsomt med det. Etter dette har de også annonsert to spill til: Wattam og Luna, begge er under Hunickes arbeid.

Priser og anerkjennelse

21. mai 2008 ble Hunicke ut valgt som en av de 20 mest innflytelsesrike kvinnene i videospillindustrien av Gamasutra. I 2009 ga Microsoft henne en pris for kvinner som arbeider innenfor videospilldesign.
Flere av spillene som Hunicke har arbeidet med har fått priser, blant annet Journey, som fikk flere priser ved Game Developers Choice Online Awards og en BAFTA-pris, og Boom Blox.
Karmøynytt

Karmøynytt er en lokalavis for Karmøy som kommer ut hver onsdag. Avisen ble grunnlagt i 2011, og redaktør er Øystein Merkesvik.
Avisen hadde i 2013 gode lesertall og økte med 3 000 lesere. Den har per 2014 et opplag på 17 600 eksemplarer.
Alf Hartmann

Familie

Han var sønn av skolebestyrer Johannes Marius Hartmann (1869–1946) og Astrid Magnus (1884–1967). Broren Christian Hartmann (1910–85) ble komponist. I 1941 giftet Alf seg med Berit Jensen.
Legion of Merit

Bakgrunn

Legion of Merit ble etablert for at USA skulle kunne hedre innsats under andre verdenskrig på tilsvarende måte som Storbritannia og Frankrike kunne med ordener som Order of the Bath og Æreslegionen. Imidlertid er ikke Legion of Merit organisert som en orden, med institusjoner som ordenskansler eller ordenskanselli, og omtales derfor som en medalje eller utmerkelse i stedet. Legion of Merit bærer likevel en rekke likhetstrekk med ordener, i særdeleshet Æreslegionen, som den er utformet etter modell av. 
Etter hvert som andre utmerkelser er innført, har Legion of Merits status avtatt. Den rangerer nå som en fortjenstmedalje på mellomnivå blant USAs militære utmerkelser, etter Defense Superior Service Medal, men foran Distinguished Flying Cross.

Tildeling

Legion of Merit ble innført for å kunne belønne innsats som ikke fant sted i strid eller som ikke nådde opp til høyere utmerkelser. Tildeling til utlendinger skjer etter rang, slik at stats- og regjeringssjefer utnevnes til øverstkommandør. Det er foretatt femten slike tildelinger. I tillegg er øverste grad også tildelt fremtredende utenlandske militære ledere. Til kommandørgraden utnevnes i hovedsak utenlandske forsvarssjefer, sjefer for forsvarsgrenene i andre land, samt forsvarsattachéer. Andre utnevnes til legionærgraden. Legion of Merit er en av de utmerkelser USA hyppigst tildeler utlendinger. 
Høyeste grad tildeles av presidenten, mens lavere grader tildeles av USAs forsvarsminister etter å ha rådført seg med utenriksministeren.

Norske innehavere

Flere nordmenn er tildelt Legion of Merit, blant dem kronprins Olav, som ble tildelt utmerkelsen for sin innsats som forsvarssjef 1944–45. Andre mottagere er Herman Fredrik Zeiner-Gundersen, Hjalmar Riiser-Larsen, Bernt Balchen, Skule Storheill, Edvard Christian Danielsen, Per Askim, Wilhelm Mohr, Charles Oluf Herlofson, Fredrik Bull-Hansen, Svein Heglund ,Haakon Bruun-Hansen, Lars Saunes, Peter L. Nissen og Per Sverre Opedal.
Scott Moir

Personlig liv

Moir blei født i London i Ontario, Canada og vokste opp i Ilderton, Ontario. Han bor i Canton i Michigan, USA. Moir kommer fra en familie som har drevet mye med kunstløp. Han er lillebroren til Danny Moir og Charlie Moir. Hans søskenbarn Sheri Moir og Cara Moir deltok under verdensmesterskapet i formasjonsdans i 2007 for Canadas Nexxice-lag.
Xylosteini

Utseende

Middelsstore, brunlige til svarte trebukker. Kroppsformen varierer en del men de fleste er forholdsvis lange og slanke. Hodet har rundede, utstående fasettøyne, og er vanligvis minst
så bredt som pronotum. Antennene er lange og tynne. Dekkvingene er langstrakte, parallellsidige, med rettvinklede "skuldre".

Utbredelse

Gruppen er utbredt i Holarktis, men mangler i Vest-Europa.
Musa Dagh

Musa Dagh eller Jebel Mousa («Mose fjell») er et fjell i provinsen Hatay i Tyrkia. Territoriet ligger langs kysten ved Alexandrettabukten helt øst i  Middelhavet med grense i øst og sør mot Syria. Fjellets topp Damlayik ligger 1355 moh. og 50 km vest for Antakya. Ved høydene rundt foten av Musa Dagh ligger seks landsbyer: Kabusia, Vakifli, Haji Hababli, Khdr Bek, Bitias og Yoghun Oluk. Vakifli er den eneste med fortsatt armensk befolkning.
Fjellet e blitt kjent på grunn av Franz Werfels roman om det armenske folkemordet: De førti dagene på Musa Dagh, som skildrer den armenske væpnede motstanden mot tyrkarne under lederen Moses Ter-Kalousdian, Slaget ved Musa Dagh.